17 “Mo kua ni cabora vei Jiova na nomu Kalou e dua na bulumakau tagane se na sipi e vakaleqai se ca e dua na tikina, ni ka vakasevaki qori vei Jiova na nomu Kalou.+2 “Ke kune ena kemuni maliwa e dua na tagane se yalewa, ena dua na nomu koro e solia vei iko o Jiova na nomu Kalou, e cakava tiko na ka ca ena mata i Jiova na nomu Kalou qai beca voli na nona veiyalayalati,+3 e lako sese o koya mani qarava na kalou tale eso qai cuva vei ira, se ina matanisiga, se vula, se na mataivalu kece ni lomalagi,+ na ka au sega ni vakarota.+4 Ni sa tukuni vei iko, se o rogoca, mo qai vaqaqa vinaka sara na ka qo. Ke sa vakadeitaki ni caka dina+ na ka vakasevaki qo e Isireli,5 mo kauta mai na tagane se na yalewa e cakava na ka ca qo ina matamatanikoro, me qai vakaviriki ena vatu na tagane se yalewa me mate sara.+6 Ena vakamatei o koya e dodonu me mate ena itukutuku* ni rua na ivakadinadina se tolu na ivakadinadina.+ Me kua ni vakamatei ena itukutuku ni dua wale ga na ivakadinadina.+7 Ena tau e liu vua na ligadratou na ivakadinadina me vakamatei kina o koya, ena qai tarava na ligadra na vo ni tamata. Mo kauta laivi na ca mai na kemuni maliwa.+8 “Ke basika e dua na kisi ena dua vei ira na nomu koro e rui dredre mo vakataulewa kina, se mani kisi me baleta na vakadavedra+ se dua na veibeitaki vakalawa se na vakayacori ni ivalavala kaukaua se na veiletitaki ni so tale na ka, tucake qai lako ina vanua e digia+ o Jiova na nomu Kalou.9 Lako vei ira na bete era Livai kei na turaganilewa+ e veiqaravi tiko ena siga oya, tarogi ira, era na qai tauca vei iko na lewa.+10 Mo qai muria me vaka na lewa era tauca vei iko mai na vanua e digia o Jiova. Qarauna mo cakava na ka kece era vakasalataki iko kina.11 Mo cakava qori me vaka ga na lawa era vakaraitaka vei iko, me vaka tale ga na lewa era tukuna vei iko.+ Kua ni gole tani mai na lewa era na tauca vei iko, se ina imatau se na imawi.+12 Me mate+ na tamata e cakacaka vakaviavialevu ni sega ni vakarorogo vua na bete e veiqaravi tiko vei Jiova na nomu Kalou se vua na turaganilewa. Mo kauta laivi na ca mai Isireli.+13 Era na qai rogoca qo na tamata kece, era na rere, era na sega ni cakacaka tale vakaviavialevu.+14 “Ni o curuma na vanua e solia tiko vei iko o Jiova na nomu Kalou, o sa lai taukena sara qai tiko kina, o qai kaya, ‘Meu lesia mada e dua na noqu tui me vakataki ira na veimatanitu kece era voliti au,’+15 ke va qori, mo lesia sara ga e dua na tui e digia+ vei iko o Jiova na nomu Kalou. Mo lesia e dua na tui mai na kedra maliwa na tacimu. E tabu mo lesia e dua na kaitani e sega ni tacimu.16 Ia me kua ni saga o koya me rawata e levu na nona+ ose, se me vakavuna mera lesu i Ijipita na tamata me rawati kina e levu tale na ose,+ ni kaya vei kemuni o Jiova, ‘Moni kua vakadua ni lesu tale i Ijipita ena sala qo.’17 Me kua tale ga ni taura o koya e levu na watina me kua ni gole tani kina na lomana,+ me kua tale ga ni rawata mai o koya na iwiliwili vakaitamera ni siliva kei na koula me nona.+18 Ni sa dabeca na nona idabedabe vakatui ena nona matanitu, me qai vola vakataki koya ena dua na ivola* na ilavelave ni Lawa qo, e kau mai na kena era maroroya tu na bete era Livai.+19 “Me tiko ga vua, me qai wiliwili mai kina ena veisiga kece ni nona bula,+ me vulica kina o koya me rerevaki Jiova na nona Kalou, qai muria na vosa kece ni Lawa kei na ivakaro qo ni vakayacora sara.+20 Ena sega gona ni qaciqacia na lomana vei ira na tacina, ena sega tale ga ni gole tani mai na ivakaro o koya, se ina imatau se na imawi, me bula dede kina ena nona matanitu, o koya kei ira na luvena ena kedra maliwa na Isireli.
fij_Latn